作者：无名氏
词牌/韵律：十二时・忆少年

paragraphs: 君天下，万国来王。
玉帛凑梯航。
五风十雨，品物蕃昌。
栖垅有馀粮。
躬千亩、天步龙翔。
化重光。
举祖彝章。
验晨正农祥。
东郊如砥，黛耜御游场。
荐芬芳。
稼穑伫丰穰。
成耨礼，三事并卿尹，执耒有经常。
此仪旷绝，行自吾皇。
玉振复金相。
睹九色、流衍仓箱。
洽欢康。
虫鱼皆茂育，戈祋永韬藏。
两闱至圣，辅以股肱良。
祚延长。
寿岳保无疆。